Greek | Ελληνικά



**Πρότυπα Παιδικής Ασφαλείας
και η Ρυθμιστική Αρχή Κοινωνικών Υπηρεσιών**

Πληροφορίες για οργανισμούς και χρήστες υπηρεσιών

**OFFICIAL**

Τα Πρότυπα Παιδικής Ασφαλείας (τα Πρότυπα) τέθηκαν σε ισχύ την 1η Ιουλίου 2022.
Τα Πρότυπα αποσκοπούν στην προστασία των παιδιών και των νέων.

Η Ρυθμιστική Αρχή Κοινωνικών Υπηρεσιών είναι μια ολοκληρωμένη ρυθμιστική αρχή τομέα για τα Πρότυπα.

## Τι σημαίνει αυτό για τους οργανισμούς;

Τα Πρότυπα αποσκοπούν στη βελτίωση της ασφάλειας των παιδιών και των νέων στη Βικτώρια. Απαιτούν από τους οργανισμούς να εφαρμόζουν πολιτικές, διαδικασίες και διεργασίες για την πρόληψη και την αντιμετώπιση της κακοποίησης.

Όλοι οι οργανισμοί που παρέχουν υπηρεσίες ή εγκαταστάσεις σε παιδιά πρέπει να ακολουθούν 11 Πρότυπα Παιδικής Ασφάλειας.

## Για ποιους οργανισμούς ισχύει αυτό;

Η Ρυθμιστική Αρχή Κοινωνικών Υπηρεσιών είναι μια ολοκληρωμένη ρυθμιστική αρχή τομέα για οργανισμούς που λαμβάνουν κρατική χρηματοδότηση για να παρέχουν:

* υπηρεσίες υποστήριξης κατά της οικογενειακής βίας ή σεξουαλικής επίθεσης
* υπηρεσίες υποστήριξης γονέων και οικογενειών
* υπηρεσίες στέγασης ή άλλη βοήθεια σε άτομα που αντιμετωπίζουν έλλειψη στέγης
* υπηρεσίες προστασίας παιδιών
* πρώιμη θεραπευτική παρέμβαση για παιδιά με αναπηρία, επιπλέον ανάγκες ή αναπτυξιακή καθυστέρηση.

Η Ρυθμιστική Αρχή Κοινωνικών Υπηρεσιών είναι επίσης μια ολοκληρωμένη ρυθμιστική αρχή τομέα για οργανισμούς που είναι:

* μια υπηρεσία φροντίδας εκτός σπιτιού, όπως ορίζεται στον *Νόμο περί Παιδιών, Νέων και Οικογενειών [Children, Youth and Families Act] του 2005*
* πάροχος υπηρεσιών για άτομα με αναπηρία, όπως ορίζεται στον*Nόμο περί Aναπηρίας [Disability Act] του 2006*
* ένας οργανισμός άλλος από τον πάροχο υπηρεσιών για άτομα με αναπηρία, όπως ορίζεται στον *Νόμο περί Αναπηρίας του 2006*, ο οποίος παρέχει υπηρεσίες για άτομα με αναπηρία.

## Τι μπορεί να κάνει η Ρυθμιστική Αρχή Κοινωνικών Υπηρεσιών;

Η Ρυθμιστική Αρχή Κοινωνικών Υπηρεσιών μπορεί:

* να παρέχει εκπαίδευση, πληροφορίες και συμβουλές σχετικά με τα Πρότυπα
* να διερευνά, να ελέγχει και να επιβάλλει τη συμμόρφωση με τα Πρότυπα
* να συλλέγει, να αναλύει και να δημοσιεύει πληροφορίες σχετικά με τη συμμόρφωση με τα Πρότυπα
* να προάγει τη συνεχή βελτίωση για την πρόληψη της παιδικής κακοποίησης και τη σωστή αντίδραση
σε ισχυρισμούς παιδικής κακοποίησης
* να συνεργάζεται με την Επιτροπή για τα Παιδιά και τους Νέους, άλλες ρυθμιστικές αρχές τομέα και ολοκληρωμένες ρυθμιστικές αρχές τομέα σχετικά με την ασφάλεια των παιδιών και τη συμμόρφωση
με τα Πρότυπα
* να ανταλλάσσει πληροφορίες και να συνεργάζεται με άτομα και φορείς σχετικά με την ασφάλεια των παιδιών και τη συμμόρφωση με τα Πρότυπα.

## Περισσότερες πληροφορίες

Μπορείτε να βρείτε πόρους και περισσότερες πληροφορίες στην ιστοσελίδα της Ρυθμιστικής Αρχής Κοινωνικών Υπηρεσιών<https://www.vic.gov.au/social-services-regulator>.

Εάν ο οργανισμός σας χρειάζεται πληροφορίες ή καθοδήγηση σχετικά με την εφαρμογή των Προτύπων, μπορείτε να στείλετε email στον Κανονισμό Προστασίας Παιδιών <childsafeorgs@ssr.vic.gov.au> ή να καλέσετε το 1300 310 778.

Για να λάβετε αυτό το έγγραφο σε άλλη μορφή, τηλεφωνήστε στο 1300 310 778 χρησιμοποιώντας την Εθνική Υπηρεσία Αναμετάδοσης 13 36 77 αν απαιτείται ή στείλτε
email στην ομάδα Κανονισμού Προστασίας Παιδιών στη Ρυθμιστική Αρχή Κοινωνικών Υπηρεσιών <childsafeorgs@ssr.vic.gov.au>.

Εγκρίθηκε και δημοσιεύθηκε από την Κυβέρνηση της Βικτώριας, 1 Treasury Place, Μελβούρνη.

© Πολιτεία της Βικτώριας, Αυστραλία, Ρυθμιστική Αρχή Κοινωνικών Υπηρεσιών Ιούλιος July 2024.

ISBN 978-1-76130-560-3 (pdf/MS word)

(2309594)